Csongrád Város Polgármesterétől

Száma: Önk/91-3/2023.

Témafelelős: Dr. Juhász László

ELŐTERJESZTÉS

## Csongrád Városi Önkormányzat Képviselő-testülete 2023. november 30. napján tartandó rendkívüli ülésére

## Tárgy: Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására

**Tisztelt Képviselő-testület!**

Csongrád Városi Önkormányzat azzal a céllal alkotta meg „A helyi kitüntető cím, valamint díjak alapításáról és adományozásáról” szóló 20/2013. (XI.21.) önkormányzati rendeletét (továbbiakban: rendelet), hogy méltó módon ismerje el a különböző szakterületeken végzett kiemelkedő munkát, illetve a követendő családi értékteremtő mintát.

A rendelet 7.§ (3) bekezdése alapján **évente legfeljebb egy** Év Családja kitüntető cím adományozható.

Ebben az évben kettő olyan családra érkezett javaslat, akik egyaránt méltóak az elismerésre, ezért indítványozom, hogy **2023-ban** **kettő díj legyen adományozható.**

Mindezekre figyelemmel, szükséges a helyi kitüntető cím, valamint díjak alapításáról és adományozásáról szóló rendelet 7.§ (3)bekezdésének módosítása.

A módosítás a döntés meghozatala után, 2023. december 1. napjával hatályátveszti, és azt követően visszaáll a rendelkezés, mely szerint a képviselő-testület évente legfeljebb egy díjat adományoz.

A rendelet tervezet által nem érintett pontok változatlanul maradnak.

A fentiek alapján kérem a Tisztelt Képviselő-testületet az előterjesztés megvitatására, és a mellékelt rendelettervezet elfogadására.

Csongrád, 2023. november 23.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**A helyi kitüntető cím, valamint díjak alapításáról és adományozásáról**

Csongrád Város Önkormányzata Képviselő-testülete (továbbiakban: képviselő-testület) az Alaptörvény 32. cikk (1) i) pontja és (2) bekezdése, valamint „Magyarország helyi önkormányzatairól” szóló 2011. évi CLXXXIX. törvény 42. § (1), (3) bekezdése alapján biztosított jogkörében eljárva, valamint „Magyarország címerének és zászlajának, valamint állami kitüntetéseiről” szóló 2011. évi CCII. törvény 24. § (9) bekezdésében kapott felhatalmazás alapján a következőket rendeli el:

**1. §**

A helyi kitüntető cím, valamint díjak alapításáról és adományozásáról szóló 20/2013.(XI.21.) önkormányzati rendelet 7. §-a a következő (4) bekezdéssel egészül ki:

„(4) 2023. évben legfeljebb kettő kitüntető cím adományozható egy családnak.”

**2. §**

A helyi kitüntető cím, valamint díjak alapításáról és adományozásáról szóló 20/2013.(XI.21.) önkormányzati rendelet 22. §-a a következő (5) és (6) bekezdéssel egészül ki:

„(5) A 7. § (4)bekezdés 2023. december 1. napján hatályát veszti.

(6) Ezen § 2023. december 1. napján hatályát veszti. ”

**3. §**

Ez a rendelet 2023. november 30-án ….. órakor lép hatályba.

|  |  |
| --- | --- |
| Bedő Tamás sk.  polgármester | Dr. Juhász László sk.  jegyző |

Végső előterjesztői indokolás

A hatályos rendelet alapján évente legfeljebb egy díj adományozható. Tekintettel arra, hogy 2023. évben több olyan családot javasoltak kitüntetni, akik érdemesek a címre, az adható díjak számát kettőre szükséges növelni.